สวัสดีค่ะ ... หนู ชื่อ ฟ้า อายุ 22 " ช่วงนี้หนูมีอาการอยากจะอ้วกถ่ายตอนดึกบ่อยนอนไม่หลับเวลาลุกขึ้นมามึนหัวอยากจะอ้วกตลอดปวดหัว... บางวันก็จะปวดท้องร้อนท้องด้วย....เป็นเเบบนี้เเค่ตอนดึกเป็นมา3-4วันเเล้วค่ะ.. ช่วงนี้จะกินได้น้อยด้วยค่ะกินนิดเดียวก็จะจุกไม่อิ่มเเต่จะจุกจะอ้วกตลอดเเบบนี้เค้าเรียกว่ากดไหลย้อนมั้ยคะ😞 (ไม่ทราบว่าเกี่ยวกับการที่เราเคลียดด้วยมั้ย)
สวัสดีค่ะ อาการปวดท้อง คล้ายจะอาเจียน อาจเกิดจาก อาหารเป็นพิษหรือลำไส้อักเสบกรณีเป็นเฉียบพลันประมาณ 1-3 วัน โดยอาจมีอาการปวดท้อง ถ่ายเหลว มีไข้ร่วมด้วยส่วนเรื่องกรดไหลย้อนนั้น กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้ แต่มักไม่มีอาการปวดท้องหรือการขับถ่ายเปลี่ยนแปลงค่ะ ความเครียดอาจทำให้มีอาการดังกล่าวได้ แต่ต้องคิดถึงไว้สุดท้าย คือต้องหาสาเหตุทางกายแล้วแก้ก่อนค่ะแนะนำพบแพทย์เพื่อตรวจร่างกายเพิ่มเติมอีกครั้ง ในระหว่างนี้ควรดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่าย เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์